proxectonos/corpus_dominio_legal_administrativo_tmp huggingface dataset:
RESOLUCION do 22 de agosto de 2017, da Dirección Xeral de Comercio e Consumo, pola que se dá publicidade ao acordo de colaboración entre a Consellería de Economía, Emprego e Industria e a entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Consellería de Economía, Emprego e Industria — III. Outras disposicións — 04/09/2017

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade ao acordo de colaboración entre a Consellería de Economía, Emprego e Industria e a Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
– Actividade: a execución do proxecto de ampliación das instalacións do Instituto Feiral de Vigo (Ifevi).
– Natureza e alcance do acordo de colaboración: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto no artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: a eficacia do acordo para a xestión das actuacións precisas para realizar a ampliación das instalacións do Instituto Feiral de Vigo (Ifevi) estenderase ata o 31 de decembro de 2018.
Santiago de Compostela, 22 de agosto de 2017
RESOLUCIÓN do 23 de agosto de 2017, da Dirección Xeral de Comercio e Consumo, pola que se publican as subvencións concedidas ao abeiro da Orde do 2 de marzo de 2017 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a creación de espazos activos de emprendemento comercial no medio rural e se procede á súa convocatoria para o ano 2017 (código de procedemento IN201I).
Consellería de Economía, Emprego e Industria — III. Outras disposicións — 04/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, procédese á publicación das subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 2 de marzo de 2017 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a creación de espazos activos de emprendemento comercial no medio rural e se procede á súa convocatoria para o ano 2017 (código de procedemento IN201I).
Crédito orzamentario: 806.944,00 €.
Aplicación orzamentaria:
Santiago de Compostela, 23 de agosto de 2017
EXTRACTO da Orde do 29 de agosto de 2017 pola que se establecen as bases que regulan as axudas e subvencións para o fomento do emprego no medio rural (APROL Rural) e se procede á súa convocatoria para o exercicio do ano 2017.
Consellería de Economía, Emprego e Industria — III. Outras disposicións — 08/09/2017

BDNS (Idenf.): 360930.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Os concellos cuxa poboación sexa inferior a 10.000 habitantes no padrón municipal de habitantes do ano 2016 segundo as cifras oficiais publicadas polo Instituto Galego de Estatística en 24 de xaneiro de 2017, sempre que todos eles dispoñan de capacidade técnica e de xestión suficiente para a execución dos correspondentes proxectos.
Segundo.
Obxecto
Fomentar o emprego en colaboración coas entidades locais no medio rural a través da contratación de persoas traballadoras desempregadas para a realización de obras ou servizos de interese xeral e social (TR351G), co obxecto de proporcionarlles a experiencia e práctica profesional necesarias para facilitar a súa inserción laboral.
Terceiro.
Bases reguladoras
Orde do 29 de agosto de 2017 pola que se establecen as bases que regulan as axudas e subvencións para o fomento do emprego no medio rural (APROL Rural) e se procede á súa convocatoria para o exercicio do ano 2017.
Cuarto.
Importe
Para a concesión destas axudas destínanse cinco millóns de euros (5.000.000 €).
Quinta.
Prazo de presentación de solicitudes
O prazo para a presentación de solicitudes será dun mes, contado desde o día seguinte ao da publicación da presente orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día for inhábil, entenderase prorrogado ata o primeiro día hábil seguinte. Se no mes de vencemento non houber día equivalente, entenderase que o prazo expira o último día do mes.
Santiago de Compostela, 29 de agosto de 2017
CORRECCIÓN DE ERROS. Resolución do 31 de xullo de 2017 pola que se resolve a convocatoria da Orde do 29 de marzo de 2017 pola que convocaron as axudas de mobilidade complementarias ás achegadas pola Unión Europea, no marco do programa comunitario Erasmus+, destinadas ao alumnado que cursou ensinanzas artísticas superiores en centros públicos de Galicia no curso 2016/17.
Consellería de Cultura, Educación e Ordenación Universitaria — III. Outras disposicións — 08/09/2017

Advertido erro na devandita resolución, publicada no DOG núm. 154, do 14 de agosto de 2017, cómpre facer a seguinte corrección:
Na páxina 39218, no anexo, onde di: «López Rosales, Andrea», debe dicir: «López Rosales, Alejandra».
RESOLUCIÓN do 1 de setembro de 2017 pola que se lle dá publicidade aos convenios de colaboración subscritos por este ente público no segundo cuadrimestre do ano 2017.
Instituto Enerxético de Galicia — III. Outras disposicións — 07/09/2017

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) acórdase darlles publicidade aos convenios de colaboración subscritos polo Instituto Enerxético de Galicia (Inega) no segundo cuadrimestre do ano 2017 e que se relacionan no anexo a esta resolución.
Santiago de Compostela, 1 de setembro de 2017
RESOLUCIÓN do 23 de agosto de 2017, da Xefatura Territorial de Ourense, pola que se publican as subvencións concedidas ao abeiro da Resolución do 31 de marzo de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2017 (Diario Oficial de Galicia número 75, do 19 de abril).
Vicepresidencia e Consellería de Presidencia, Administracións Públicas e Xustiza — III. Outras disposicións — 07/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 31 de marzo de 2017, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 31 de marzo de 2017, da Secretaría Xeral da Igualdade, establecéronse as bases reguladoras e a convocatoria para o ano 2017 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de setenta e sete mil seiscentos corenta e sete euros con noventa e dous céntimos (77.647,92 €), que se imputan á aplicación orzamentaria 05.11.313B.480.0, código de proxecto 2016 00020, do orzamento vixente deste departamento.
Entidades beneficiarias da subvención e importe concedido a cada unha delas: véxase o anexo.
Ourense, 23 de agosto de 2017
CORRECCIÓN DE ERROS. Resolución do 12 de xullo de 2017, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do convenio colectivo do sector da lousa de Ourense e Lugo, anos 2017, 2018 e 2019.
Consellería de Economía, Emprego e Industria — III. Outras disposicións — 07/09/2017

Advertido erro na dita resolución publicada no Diario Oficial de Galicia núm. 151, do 9 de agosto de 2017, cómpre engadir as táboas salariais correspondentes aos anos 2017, 2018 e 2019, que quedan do seguinte xeito.
RESOLUCIÓN do 23 de agosto de 2017, da Xefatura Territorial de Pontevedra, pola que se publican as subvencións concedidas ao abeiro da Resolución do 31 de marzo de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2017 (Diario Oficial de Galicia número 75, do 19 de abril).
Vicepresidencia e Consellería de Presidencia, Administracións Públicas e Xustiza — III. Outras disposicións — 07/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 31 de marzo de 2017, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 31 de marzo de 2017, da Secretaría Xeral da Igualdade, establecéronse as bases reguladoras e a convocatoria para o ano 2017 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de cincuenta e catro mil cento setenta e sete euros e vinte e seis céntimos (54.177,26 €), que se imputan á aplicación orzamentaria 05.11.313B.480.0, código de proxecto 2016 00020, do orzamento vixente deste departamento.
Entidades beneficiarias da subvención e importe concedido a cada unha delas: véxase o anexo.
Pontevedra, 23 de agosto de 2017
RESOLUCIÓN do 23 de agosto de 2017, da Xefatura Territorial da Coruña, pola que se publican as subvencións concedidas ao abeiro da Resolución do 31 de marzo de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2017 (Diario Oficial de Galicia número 75, do 19 de abril).
Vicepresidencia e Consellería de Presidencia, Administracións Públicas e Xustiza — III. Outras disposicións — 07/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 31 de marzo de 2017, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 31 de marzo de 2017, da Secretaría Xeral da Igualdade, establecéronse as bases reguladoras e a convocatoria para o ano 2017 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de trinta e dous mil catrocentos noventa e un euros con noventa e tres céntimos (32.491,93 €), que se imputan á aplicación orzamentaria 05.11.313B.480.0, código de proxecto 2016 00020, do orzamento vixente deste departamento.
Entidades beneficiarias da subvención e importe concedido a cada unha delas: véxase o anexo.
A Coruña, 23 de agosto de 2017
RESOLUCIÓN do 23 de agosto de 2017, da Xefatura Territorial de Lugo, pola que se publican as subvencións concedidas ao abeiro da Resolución do 31 de marzo de 2017, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2017 (Diario Oficial de Galicia número 75, do 19 de abril).
Vicepresidencia e Consellería de Presidencia, Administracións Públicas e Xustiza — III. Outras disposicións — 07/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 31 de marzo de 2017, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 31 de marzo de 2017, da Secretaría Xeral da Igualdade, establecéronse as bases reguladoras e a convocatoria para o ano 2017 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, relativas á sensibilización e concienciación social, información ou formación en materia de igualdade e de prevención da violencia de xénero, ou dirixidas a potenciar e facilitar a mellora da calidade de vida e a participación das mulleres en todos os ámbitos.
Crédito orzamentario: a contía das axudas é de quince mil seiscentos sesenta e oito euros e sete céntimos (15.668,07 €), que se imputan á aplicación orzamentaria 05.11.313B.480.0, código de proxecto 2016 00020, do orzamento vixente deste departamento.
Entidades beneficiarias da subvención e importe concedido a cada unha delas: véxase o anexo.
Lugo, 23 de agosto 0de 2017
RESOLUCIÓN do 25 de agosto de 2017 pola que se amplía a dotación orzamentaria e se modifica a distribución entre créditos orzamentarios da Resolución do 8 de xuño de 2017 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia (Programa Principia), e se procede á súa convocatoria para o ano 2017 (código de procedemento IN848C).
Axencia Galega de Innovación — III. Outras disposicións — 05/09/2017

A Resolución do 8 de xuño de 2017 establece as bases para a concesión, en réxime de concorrencia competitiva, das axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia (Programa Principia), e procédese á súa convocatoria para o ano 2017 (código de procedemento IN848C).
No seu artigo 6 establécense as aplicacións orzamentarias e os importes previstos para o financiamento das devanditas subvencións, así como a posibilidade de ampliar os créditos dedicados a esta convocatoria, logo da declaración de dispoñibilidade de crédito, como consecuencia das circunstancias establecidas no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia e, se é o caso, logo da aprobación da modificación orzamentaria que proceda.
Actualmente, nas aplicacións orzamentarias correspondentes existe crédito dispoñible procedente da Lei 3/2017, do 13 de xullo, de impulso ao crecemento económico e reforzo do gasto social e de modificación da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017 (DOG núm. 134, do 14 de xullo), polo que se considera oportuno ampliar a dotación orzamentaria consignada inicialmente e incrementar o número total de axudas convocadas.
Polo que antecede,
Artigo 1. Ampliación do financiamento
Ampliar a dotación orzamentaria para a anualidade 2017 da Resolución do 8 de xuño de 2017 pola que se establecen as bases para a concesión, en réxime de concorrencia competitiva, das axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia (Programa Principia), e se procede á súa convocatoria para o ano 2017 (código de procedemento IN848C).
Na táboa seguinte detállanse os créditos definitivos:
Santiago de Compostela, 28 de agosto de 2017
ORDE do 1 de setembro de 2017 pola que se fai pública a ampliación do importe existente para a concesión das axudas previstas na Orde do 8 de febreiro de 2017 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia, e se convocan para o ano 2017 (código de procedemento TR353A).
Consellería de Economía, Emprego e Industria — III. Outras disposicións — 05/09/2017

A Orde do 8 de febreiro de 2017, da Consellería de Economía, Emprego e Industria, pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia, e se convocan para o ano 2017, establece no seu artigo 26 que os créditos previstos para o seu financiamento poderán ser incrementados ou minorados como consecuencia da asignación ou da redistribución de fondos finalistas para o financiamento dos programas de fomento do emprego, coas limitacións que se poidan establecer na Conferencia Sectorial de Asuntos Laborais, así como nos supostos previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, existindo remanentes de crédito que poden ser utilizados para os obradoiros de emprego, procedentes da aprobación dun expediente de modificación orzamentaria, e tendo en conta que a dita modificación orzamentaria afecta o importe do crédito inicialmente previsto para o financiamento das citadas axudas e subvencións, procede ditar a presente orde de ampliación, en cumprimento do disposto nos preceptos anteriormente citados.
Por todo o exposto e no uso das facultades que me foron conferidas,
Artigo 1
Amplíase o importe total do crédito para o financiamento das axudas previstas na Orde do 8 de febreiro de 2017 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia, e se convocan para o ano 2017, nunha contía de 800.000,00 euros para a anualidade de 2017, na aplicación orzamentaria 09.41.322A.460.2, no código de proxecto 2014 00543.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de setembro de 2017
EXTRACTO da Orde do 1 de setembro de 2017 pola que se fai pública a ampliación do importe existente para a concesión das axudas previstas na Orde do 8 de febreiro de 2017 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia, e se convocan para o ano 2017 (código de procedemento TR353A).
Consellería de Economía, Emprego e Industria — III. Outras disposicións — 05/09/2017

BDNS (Identif.): 333921.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total do crédito para o financiamento das axudas previstas na Orde do 8 de febreiro de 2017 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia, e se convocan para o ano 2017, nunha contía de 800.000,00 euros para a anualidade de 2017, na aplicación orzamentaria 09.41.322A.460.2, no código de proxecto 2014 00543.
Segundo. Prazo de presentación de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 1 de setembro de 2017
ORDE do 22 de agosto de 2017 pola que se modifica a Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/09/2017

O Decreto 196/2012, do 27 de setembro, crea a Axencia Turismo de Galicia, entidade que ten o obxectivo básico de impulsar, coordinar e xestionar a política autonómica en materia de turismo. Entre o seu obxecto atópase o impulso á innovación, investigación, formación e cualificación das empresas e profesionais do sector turístico. Dentro da Axencia Turismo de Galicia atópase o Centro Superior de Hostalaría de Galicia (CSHG), que ten entre as súas funcións o desenvolvemento da docencia e a investigación conforme as exixencias metodolóxicas e substantivas propias de toda institución do ámbito universitario.
Mediante a Orde do 4 de xullo de 2014 (DOG núm. 128, do 8 de xullo) fixáronse os prezos privados correspondentes á prestación de servizos polo Centro Superior de Hostalaría de Galicia.
O artigo 4 da citada orde establece a actualización dos prezos, e dispón que «os prezos privados correspondentes aos servizos establecidos nesta norma actualizaranse cada curso académico na mesma proporción que a variación interanual positiva experimentada polo índice de prezos de consumo (IPC) para a Comunidade Autónoma de Galicia no mes de xuño anterior ao do inicio do prazo de matrícula, mediante resolución da persoa titular da Dirección da Axencia Turismo de Galicia».
O dato do IPC do mes de xuño para a nosa Comunidade Autónoma publícao o Instituto Galego de Estatística a mediados do mes de xullo, iniciado xa o período de matrícula, polo que resulta preciso modificar o mes de referencia para a actualización dos prezos, de xeito que, se a variación interanual é positiva, a actualización se acorde con anterioridade ao inicio do período de matrícula.
Na súa virtude, vista a proposta formulada pola Axencia Turismo de Galicia, esta consellería
Artigo único. Modificación da Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia
O artigo 4 da Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia, queda redactado da seguinte maneira:
Artigo 4. Actualización dos prezos
Os prezos privados correspondentes aos servizos establecidos nesta norma actualizaranse cada curso académico na mesma proporción que a variación interanual positiva experimentada polo índice de prezos de consumo (IPC) para a Comunidade Autónoma de Galicia no mes de abril anterior ao do inicio de cada curso, mediante resolución da persoa titular da Dirección da Axencia Turismo de Galicia.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de agosto de 2017
ORDE do 22 de agosto de 2017 pola que se modifica a Orde do 4 de xullo de 2014 pola que se fixan os prezos privados correspondentes aos estudos conducentes á obtención das titulacións do Centro Superior de Hostalaría de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/09/2017

O Decreto 196/2012, do 27 de setembro, crea a Axencia Turismo de Galicia, entidade que ten o obxectivo básico de impulsar, coordinar e xestionar a política autonómica en materia de turismo. Entre o seu obxecto atópase o impulso á innovación, investigación, formación e cualificación das empresas e profesionais do sector turístico. Dentro da Axencia Turismo de Galicia atópase o Centro Superior de Hostalaría de Galicia (CSHG), que entre as súas funcións ten o desenvolvemento da docencia e a investigación conforme as exixencias metodolóxicas e substantivas propias de toda institución do ámbito universitario.
Mediante a Orde do 4 de xullo de 2014 (DOG núm. 128, do 8 de xullo) fixáronse os prezos privados correspondentes aos estudos conducentes á obtención das titulacións do Centro Superior de Hostalaría de Galicia.
O artigo 3 da citada orde establece a actualización dos prezos, e dispón que «os prezos privados correspondentes ás ensinanzas establecidas nesta norma actualizaranse cada curso académico na mesma proporción que a variación interanual positiva experimentada polo índice de prezos de consumo (IPC) para a Comunidade Autónoma de Galicia no mes de xuño anterior ao do inicio do prazo de matrícula, mediante resolución da persoa titular da Dirección da Axencia Turismo de Galicia».
O dato do IPC do mes de xuño para a nosa Comunidade Autónoma publícao o Instituto Galego de Estatística a mediados do mes de xullo, iniciado xa o período de matrícula, polo que resulta preciso modificar o mes de referencia para a actualización dos prezos, de xeito que, se a variación interanual é positiva, a actualización se acorde con anterioridade ao inicio do período de matrícula.
Na súa virtude, vista a proposta formulada pola Axencia Turismo de Galicia, esta consellería
Artigo único. Modificación da Orde do 4 de xullo de 2014 pola que se fixan os prezos privados correspondentes aos estudos conducentes á obtención das titulacións do Centro Superior de Hostalaría de Galicia
O artigo 3 da Orde do 4 de xullo de 2014 pola que se fixan os prezos privados correspondentes aos estudos conducentes á obtención das titulacións do Centro Superior de Hostalaría de Galicia, queda redactado da seguinte maneira:
Artigo 3. Actualización dos prezos
Os prezos privados correspondentes ás ensinanzas establecidas nesta norma actualizaranse cada curso académico na mesma proporción que a variación interanual positiva experimentada polo índice de prezos de consumo (IPC) para a Comunidade Autónoma de Galicia no mes de abril anterior ao do inicio do prazo de matrícula, mediante resolución da persoa titular da Dirección da Axencia Turismo de Galicia.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de agosto de 2017
CORRECCIÓN DE ERROS. Resolución do 17 de agosto de 2017 pola que se convoca o curso monográfico Modelos de comunicación cos residentes: como comunicarse cos residentes que presentan deterioración cognitiva.
Escola Galega de Administración Pública — III. Outras disposicións — 06/09/2017

Advertidos erros na citada resolución, publicada no Diario Oficial de Galicia número 163, do 29 de agosto de 2017, cómpre facer as seguintes correccións:
– Na páxina 40837, no sumario, na parte final do parágrafo do título da resolución, onde di: «como comunicarse cos residentes con demencias», debe dicir: «como comunicarse cos residentes que presentan deterioración cognitiva».
– Na páxina 40837, no primeiro parágrafo do texto da resolución, onde di: «Convocar o curso monográfico Modelos de comunicación cos residentes: como comunicarse cos residentes con demencias», debe dicir: «Convocar o curso monográfico Modelos de comunicación cos residentes: como comunicarse cos residentes que presentan deterioración cognitiva».
– Na páxina 40837, no número 1, Obxectivos, onde di: «promovendo una intervención comunicativa eficaz coas persoas con demencias», debe dicir: «promovendo unha intervención comunicativa eficaz coas persoas que presentan deterioración cognitiva».
– Na páxina 40837, no número 2, Contidos, no último punto, onde di: «Pautas de comunicación cos residentes con demencias», debe dicir: «Pautas de comunicación cos residentes que presentan deterioración cognitiva».
ORDE do 7 de agosto de 2017 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 21/08/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúelle ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Antonio Duelo Menor como vogal no Consello de Administración da Autoridade Portuaria de Ferrol-San Cibrao en representación da Administración xeral do Estado.
Santiago de Compostela, 7 de agosto de 2017
RESOLUCIÓN do 31 de xullo de 2017 pola que se lle dá publicidade dunha encomenda de xestión ao medio propio Tecnologías y Servicios Agrarios, S.A. (Tragsatec).
Augas de Galicia — III. Outras disposicións — 22/08/2017

Encomenda de xestión do servizo técnico cualificado para a xestión da tramitación técnica e administrativa dos expedientes de dominio público hidráulico da bacía hidrográfica de Galicia-Costa:
– Actividade. Servizo técnico cualificado para a colaboración e auxilio na xestión técnica e administrativa no ámbito da área de dominio público hidráulico da bacía hidrográfica de Galicia-Costa.
– Natureza e alcance da xestión encomendada. Esta encomenda ten natureza intersubxectiva ao ter Tragsatec a consideración de medio instrumental da Administración, de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico.
– Prazo de vixencia. O prazo de execución da encomenda será de doce meses, comenzando a computarse o 1 de agosto de 2017.
– Financiamento. Tramitarase con cargo á conta 6232 «Estudos e traballos técnicos» do Plan xeral de contabilidade pública.
Santiago de Compostela, 31 de xullo de 2017
RESOLUCIÓN do 3 de agosto de 2017, da Secretaría Xeral Técnica da Consellería de Medio Ambiente e Ordenación do Territorio, pola que se lles dá publicidade aos convenios de colaboración subscritos por esta consellería durante o primeiro cuadrimestre do ano 2017.
Consellería de Medio Ambiente e Ordenación do Territorio — III. Outras disposicións — 22/08/2017

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
n
úm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
RESOLVO:
Dar publicidade á relación de convenios de colaboración subscritos pola Consellería de Medio Ambiente e Ordenación do Territorio durante o primeiro cuadrimestre do ano 2017, que se incorpora como anexo a esta resolución.
Santiago de Compostela, 3 de agosto de 2017
ORDE do 7 de agosto de 2017 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 21/08/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúelle ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Javier Romero Caramelo como vogal no Consello de Administración da Autoridade Portuaria de Ferrol-San Cibrao en representación da Administración xeral do Estado, agradecéndolle os servizos prestados.
Santiago de Compostela, 7 de agosto de 2017
DECRETO 73/2017, do 6 de xullo, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 08/08/2017

De conformidade co disposto no artigo 6 da Lei 3/1986, do 18 de decembro, de consellos escolares de Galicia; no artigo 10 do Decreto 44/1988, do 11 de febreiro, polo que se desenvolve a dita lei; no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Federación de Sindicatos Independentes de Ensinanza de Galicia (FSIE-Galicia), por proposta do conselleiro de Cultura, Educación e Ordenación Universitaria e logo de deliberación do Consello da Xunta de Galicia, na súa reunión do día seis de xullo de dous mil dezasete,
Artigo 1
Que cese Armindo Francisco Mera como membro do Consello Escolar de Galicia, en representación dos profesores de ensino privado nos niveis educativos correspondentes ao ámbito do ensino non universitario, proposto pola Federación de Sindicatos Independentes de Ensinanza de Galicia (FSIE-Galicia).
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos profesores de ensino privado nos niveis educativos correspondentes ao ámbito de ensino non universitario, proposto pola Federación de Sindicatos Independentes de Ensinanza de Galicia (FSIE-Galicia) a Rodolfo Castro Fernández.
Artigo 3
O mandato do novo membro será polo tempo que resta para completar o mandato da representatividade que desempeña.
Disposición derradeira
O presente decreto entrará en vigor ao día seguinte ao da súa publicación no Diario Oficial de Galicia.
Santiago de Compostela, seis de xullo de dous mil dezasete
CORRECCIÓN DE ERROS. Decreto 71/2017, do 24 de maio, polo que se establecen seis currículos de títulos profesionais básicos.
Consellería de Cultura, Educación e Ordenación Universitaria — I. Disposicións xerais — 14/08/2017

Advertidos erros no Decreto 71/2017, do 24 de maio, polo que se establecen seis currículos de títulos profesionais básicos, publicado no DOG núm. 149, do 7 de agosto de 2017, cómpre efectuar as seguintes correccións:
Na páxina 37152, no CA1.4, onde di: «... (prensado ou fresco, químico, etc.)...», debe dicir: «... (prensada ou fresca, química, etc.)...».
Na páxina 37312, no CA2.8, onde di: «... á máquina empregada...», debe dicir: «... a máquina empregada...».
Na páxina 37343, no punto primeiro do BC4, onde di: «...dá máquina rotativa...», debe dicir: «... da máquina rotativa...».
Nas páxinas 37567 e 37693, no CA3.5, onde di: «... ná máquina axeitada...», debe dicir: «... na máquina axeitada...».
Nas páxinas 37575 e 37701, no CA3.5, onde di: «... parámetros dá máquina.», debe dicir: «... parámetros da máquina.».
En todo o texto, onde di: «espacio» ou «espacios», debe dicir: «espazo» ou «espazos» (agás no caso «espacio-temporal»).
RESOLUCIÓN do 28 de xullo de 2017 pola que se amplía o prazo máximo de execución dos proxectos no exercicio 2017 e o prazo para a solicitude de anticipo establecidos na Resolución do 16 de febreiro de 2017 pola que se lle dá publicidade ao acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020.
Instituto Galego de Promoción Económica — III. Outras disposicións — 08/08/2017

No Diario Oficial de Galicia núm. 42, do 1 de marzo de 2017, publicouse a Resolución do 16 de febreiro de 2017 pola que se lle dá publicidade ao acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020, e se procede á súa convocatoria en réxime de concorrencia competitiva (Galicia Rural Emprende).
No punto cuarto do Resolvo establécese tanto que, para aqueles proxectos cuxo prazo máximo de execución sexa o 15 de setembro de 2017, o beneficiario deberá presentar a solicitude de cobramento como máximo o 29 de setembro de 2017 como que para aqueles proxectos que prevexan anticipo do 60 % do importe da axuda, o beneficiario deberá presentar a solicitude de anticipo como máximo o 31 de agosto de 2017 para o exercicio 2017 e como máximo o 31 de marzo de 2018 para o exercicio 2018.
Dado que está pendente a resolución da convocatoria e a proximidade do prazo máximo establecido para a solicitude do anticipo en 2017 faise preciso ampliar ambos os prazos.
Por todo o anterior, de conformidade co disposto no artigo 23 da Lei 39/2015, do 1 de outubro, do procedemento administrativo común das administracións públicas,
Artigo 1
Ampliar o prazo máximo de execución dos proxectos para o exercicio 2017 ata o 15 de novembro de 2017 e o prazo máximo para presentar a solicitude de cobramento ata o 29 de novembro de 2017; e para aqueles proxectos que prevexan anticipo do 60 % do importe da axuda, ampliar o prazo para presentar a solicitude de anticipo como máximo ata o 30 de outubro de 2017 para o exercicio 2017 e como máximo ata o 31 de maio de 2018 para o exercicio 2018, previstos no punto cuarto do Resolvo da Resolución do 16 de febreiro de 2017 pola que se lle dá publicidade ao acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020, e se procede á súa convocatoria en réxime de concorrencia competitiva (Galicia Rural Emprende).
Artigo 2
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xullo de 2017
EXTRACTO da Orde do 21 de xullo de 2017 pola que se convoca a concesión de subvencións complementarias da Comunidade Autónoma de Galicia para as persoas promotoras de aloxamentos protexidos acollidos ao Plan de vivenda e rehabilitación 2009-2012.
Consellería de Infraestruturas e Vivenda — III. Outras disposicións — 08/08/2017

BDNS (Identif.): 358288.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas subvencións as persoas físicas ou xurídicas promotoras de aloxamentos protexidos que reúnan os requisitos establecidos nos artigos 35 e seguintes do Real decreto 2066/2008, do 12 de decembro, polo que se regula o Plan estatal de vivenda e rehabilitación 2009-2012, e no Decreto 402/2009, do 22 de outubro. A promoción terá que contar con cualificación definitiva emitida con anterioridade ao 31 de decembro de 2012.
Segundo.
Obxecto
Esta orde ten por obxecto convocar, para a anualidade 2017, a través dun procedemento en réxime de concorrencia non competitiva, subvencións destinadas a favorecer a construción de aloxamentos protexidos (código do procedemento VI481A).
Terceiro.
Bases reguladoras
As bases reguladoras destas subvencións foron aprobadas polo Decreto 402/2009, do 22 do outubro, no que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012 (
Diario Oficial de Galicia
número 217, do 5 de novembro).
Cuarto.
Importe
1. As subvencións que se convocan mediante esta orde faranse efectivas con cargo á aplicación orzamentaria 08.80.451B.770.0, do orzamento de gastos do Instituto Galego da Vivenda e Solo (en diante, IGVS) para o ano 2017, polo importe de 82.000 euros.
2. A contía será de 200 euros por cada metro cadrado de superficie útil protexida do aloxamento e de superficie útil protexida destinada a servizos comúns, a cal non poderá exceder o 30 % do total da superficie útil dos aloxamentos. As axudas fraccionaranse en función do número de aloxamentos alugados.
Quinto.
Prazo de presentación de solicitudes
O prazo de presentación de solicitudes será dun (1) mes, contado desde o día seguinte ao da publicación da presente orde no
Diario Oficial de Galicia
.
Santiago de Compostela, 21 de xullo de 2017
RESOLUCIÓN do 18 de xullo de 2017, da Dirección Xeral de Ordenación, pola que se dá publicidade ás subvencións concedidas ao abeiro da Orde do 27 de decembro de 2016 pola que se establecen as bases reguladoras da concesión, en réxime de concorrencia competitiva, de axudas para a creación de grupos operativos de innovación da Asociación Europea de Innovación en materia de produtividade e sustentabilidade agrícola, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2017 (código do procedemento MR333A).
Consellería do Medio Rural — III. Outras disposicións — 08/08/2017

A través da Orde do 27 de decembro de 2016 pola que se establecen as bases reguladoras da concesión, en réxime de concorrencia competitiva, de axudas para a creación de grupos operativos de innovación da Asociación Europea de Innovación en materia de produtividade e sustentabilidade agrícola, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2017 (DOG núm. 5, do 9 de xaneiro).
De conformidade co artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das entidades beneficiarias e do importe das axudas concedidas en virtude da Orde do 27 de decembro de 2016.
De acordo co anterior,
RESOLVO:
Dar publicidade ás subvencións concedidas ao abeiro da Orde do 27 de decembro de 2016 pola que se establecen as bases reguladoras da concesión, en réxime de concorrencia competitiva, de axudas para a creación de grupos operativos de innovación da Asociación Europea de Innovación en materia de produtividade e sustentabilidade agrícola, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2017, que figuran no anexo.
Santiago de Compostela, 18 de xullo de 2017
Convocatoria:
Orde do 27 de decembro de 2016 pola que se establecen as bases reguladoras da concesión, en réxime de concorrencia competitiva, de axudas para a creación de grupos operativos de innovación da Asociación Europea de Innovación en materia de produtividade e sustentabilidade agrícola, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2017 (DOG núm. 5, do 9 de xaneiro), código de procedemento MR333A.
Crédito orzamentario:
O financiamento das iniciativas de cooperación seleccionadas imputarase á aplicación orzamentaria 2017 13.02.561A.770.1 cun crédito orzamentario para o ano 2017 de 412.253,00 euros.
Finalidade:
Apoio á creación de grupos operativos (GO) da Asociación Europea de Innovación conforme o artigo 35.1.c) e os artigos 56 e 57 do Regulamento (UE) 1305/2013 do Parlamento Europeo e do Consello, do 17 de decembro de 2013, relativo á axuda para o desenvolvemento rural a través do Fondo Europeo Agrícola de Desenvolvemento Rural (Feader).
RESOLUCIÓN do 4 de agosto de 2017 pola que se ordena a publicación do Acordo do Consello da Xunta de Galicia do 3 de agosto de 2017 polo que se aproba a modificación da relación de postos de traballo da Axencia para a Modernización Tecnolóxica de Galicia.
Consellería de Facenda — III. Outras disposicións — 08/08/2017

A aprobación da modificación da relación de postos de traballo da axencia pública autonómica Axencia para a Modernización Tecnolóxica de Galicia xustifícase polas razóns indicadas no punto primeiro do acordo.
En consecuencia, por proposta da directora da Axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 3 de agosto de 2017, adoptou o seguinte
Primeiro. Apróbase a modificación da relación de postos de traballo da Axencia para a Modernización Tecnolóxica de Galicia, nos termos que se sinalan no anexo a este acordo, debido as súas necesidades funcionais e organizativas.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 3 de agosto de 2017, relativo á aprobación da modificación da relación de postos de traballo da axencia pública autonómica Axencia para a Modernización Tecnolóxica de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 4 de agosto de 2017